επι πρυτανεως ιφικρατου μηνος λευκαθεωνος εικαδι εδοξεν τηι εχινου συμμοριαι επειδη ναυκρατης κλυτου ο εξ αγαθοκλειους διονυσικλης διονυσιου πραξιδημος διοδωρου σωτας αριστεου προτερον τε την εαυτων σπουδην ενδεικνυμενοι εις την συμμοριαν διετελουν αποδειχθεντες τε προσταται και βουλομενοι κατακολουθειν τηι εαυτων προθεσει τας τε νομιζομενας πατριους θυσιας συνετελεσαν τοις τε θεοις και τοις ευεργεταις καλως και επιφανως υπεδεξαντο δε και την συμμοριαν φιλοτιμως και εκτενως εισενεγκαμενοι την εις ταυτα δαπανην πασαν εκ του ιδιου βουλομενοι εν απασι τουτοις αδαπανον την συμμοριαν καθιστανειν οπως ουν και το κοινον της συμμοριας ευχαριστως προσφερομενον φαινηται τοις καλοις και αγαθοις των ανδρων δεδοχθαι τηι εχινου συμμοριαι επαινεσαι ναυκρατην κλυτου τον εξ αγαθοκλειους διονυσικλην διονυσιου πραξιδημον διοδωρου σωταν αριστεου και στεφανωσαι εκαστον αυτων στεφανωι θαλλου αρετης ενεκεν και φιλοδοξιας τηις εις την συμμοριαν αναγγελλεσθαι δε τους στεφανους καθ εκαστον ετος μετα τας σπονδας οταν η υποδοχη γινηται της δε αναγγελιας επιμελεισθαι τους εκααστοτε γινομενους προστατας αναγραψαι δε το ψηφισμα τοδε και τους στεφανους εις στηλην λιθινην και στησαι παρα τον βωμον τηις συμμοριας. οπως δε συντελεσθη τα εψηφισμενα αποδειξαι ανδρας οιτινες την επιμελειαν αυτων ποιησονται απεδειχθησαν ναυκρατης κλυτου ο εξ αγαθοκλειους διονυσικλης διονυσιου.
EA 5, 1985, 13-17